Document ID: 31997R0266

KOMISSION ASETUS (EY) N:o 266/97,
annettu 14 päivänä helmikuuta 1997,
naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä annetun asetuksen (EY) N:o 1445/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna neuvoston asetuksella (EY) N:o 2222/96 (2), ja erityisesti sen 9 ja 13 artiklan,
sekä katsoo, että
komission asetuksessa (EY) N:o 1445/95 (3), sellaisena kuin se on viimeksi muutettuna asetuksella (EY) N:o 135/97 (4), vahvistetaan naudanliha-alan tuonti- ja vientitodistusjärjestelmän soveltamista koskevat yksityiskohtaiset säännöt,
kaikkien naudanliha-alan tuotteiden vientitodistusten voimassaoloaikaa on lyhennetty asetuksessa (EY) N:o 135/97 30 päiväksi,
tiettyjen tuotteiden osalta tämä voimassaoloaika on kuitenkin osoittautunut liian lyhyeksi; elävien nautaeläinten ja naudanlihavalmisteiden ja -säilykkeiden todistusten voimassaoloaika on siten syytä vahvistaa 75 päiväksi, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1445/95 8 artiklan 1 kohta seuraavasti:
"1. Todistuksen voimassaoloaika on:
- 75 päivää CN-koodeihin 0102 ja 1602 kuuluvien tuotteiden osalta
- 30 päivää muiden tuotteiden osalta
sen asetuksen (ETY) N:o 3719/88 21 artiklan 2 kohdan mukaisesta antamispäivästä."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan sellaisiin tämän asetuksen voimaantulopäivän jälkeisestä päivästä alkaen haettuihin vientitodistuksiin, joihin sisältyy tuen ennakkovahvistus.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä helmikuuta 1997.

Labels: 3
17
6